Maria Gaetana Agnesi

She maddaghteyr, fallsoonagh, jeeoilagh, as deincharrey Iddaalagh va Maria Gaetana Agnesi (). She ish va'n chied ven laue-lioar maddaght y screeu as y chied ven ve pointit myr olloo maddaght ec ollooscoill ennagh.

Ta treisht currit j'ee er-yn-oyr dy nee ish ren screeu y chied lioar ren resooney magh calcalys anchaslyssagh chammah's calcalys earrooagh as v'ee ny oltey jeh'n olloo-rheynn ayns Ollooscoill Bologna, ga nagh ren ee shirveishaghey.

Chur ee yn kiare jeihaght jerrinagh jeh'n vea eck da studeyryssyn er y jeeoilys (yn ayr-oaylleeaght er lheh) as da'n obbyr ghiastyllagh tendeil er ny boghtyn. She Catoleagh irrinagh v'ee as ren ee screeu dy liooar er y vestey eddyr e lorgey toiggaltagh as y tursmooinaght oaylyssagh, dy mooar 'sy traaght eck Il cielo mistico ("Y Niau Oaylyssagh"). Ren ee cur shilley er sursmooinaght resoonagh Yee myr dooie padjer as sursmooinaght vea, vaaish, as irree seose reesht Yeesey Chreest.

Va Maria Teresa Agnesi Pinottini, cruitçhchoardeyr as cummeyder, ny shuyr lhee.

Jeeagh er neesht
 Elena Cornaro Piscopia
 Cristina Roccati

Imraaghyn

Ronney:Ruggyryn 'sy vlein 1718
Ronney:Baaseyn 'sy vlein 1799
Ronney:Maddaghteyryn bwoirrin Iddaalagh
Ronney:Oaylleeyn bwoirrin Iddaalagh
Ronney:Jeeoilee Chatoleagh Raueagh Iddaalagh
Ronney:Çhengoaylleeyn Iddaalagh
Ronney:Feallee ass Milaan
Ronney:Fallsoonee Chatoleagh
Ronney:Çhengoaylleeyn bwoirrin
Ronney:Fallsoonee woirrin Iddaalagh
Ronney:Screeudeyryn bwoirrin Iddaalagh